ขุมทรัพย์สุดขอบฟ้า

***ขุมทรัพย์สุดขอบฟ้า*** () เป็นภาพยนตร์อเมริกันแนวโลดโผนผจญภัย ฉายเมื่อ ค.ศ. 1981 กำกับโดย สตีเวน สปีลเบิร์ก และเขียนบทโดย ลอว์เรนซ์ แคสแดน จากเนื้อเรื่องโดย จอร์จ ลูคัสและฟิลิป คอฟแมน ภาพยนตร์ดำเนินเรื่องใน ค.ศ. 1936 แสดงนำโดย แฮร์ริสัน ฟอร์ด เป็น อินเดียนา โจนส์ นักโบราณคดีท่องโลกกว้างต้องแข่งขันกับกองกำลังนาซีเยอรมันเพื่อกู้หีบแห่งพันธสัญญาที่สูญหายไปนาน ซึ่งกล่าวกันว่าทำให้กองทัพอยู่ยงคงกระพัน โจนส์ร่วมมือกับ แมเรียน เรเวนวูด (คาเรน อัลเลน) อดีตคนรักของเขา เพื่อหยุดยั้งนักโบราณคดีคู่แข่ง ดร. เรอเน เบลลอก (พอล ฟรีแมน) จากการนำทางพวกนาซีไปยังหีบและพลังของมัน

ลูคัสคิดเรื่อง *ขุมทรัพย์สุดขอบฟ้า* ในช่วนต้นทศวรรษ 1970 เขาได้พัฒนาแนวคิดเพิ่มเติมร่วมกับคอฟแมน เพื่อค้นหาความทันสมัยของภาพยนตร์ต่อเนื่องในช่วงต้นศตวรรษที่ 20 คอฟแมนเสนอว่าหีบเป็นเป้าหมายของภาพยนตร์ ในที่สุด ลูคัสก็มุ่งความสนใจไปที่การพัฒนาภาพยนตร์เรื่อง *[[สตาร์ วอร์ส (ภาพยนตร์)|สตาร์ วอร์ส]]* ของเขาใน ค.ศ. 1977 การพัฒนาภาพยนตร์ *ขุมทรัพย์สุดขอบฟ้า* กลับมาดำเนินต่อในปีเดียวกัน เมื่อเขาแบ่งปันแนวคิดกับสปีลเบิร์กซึ่งเข้าร่วมโครงการนี้ในอีกหลายเดือนต่อมา ในขณะที่ทั้งคู่มีแนวคิดสำหรับฉากและฉากผาดโผนสำหรับภาพยนตร์ พวกเขาว่าจ้างแคสแดนเพื่อเติมเต็มช่องว่างในการเล่าเรื่องระหว่างพวกเขา การถ่ายทำเริ่มต้นในเดือนมิถุนายน ค.ศ. 1980 ด้วยทุนสร้าง 20 ล้านดอลลาร์สหรัฐ และสิ้นสุดการถ่ายทำในเดือนกันยายน ภาพยนตร์ถ่ายทำที่ เอลส์ทรีสตูดิโอส์, อังกฤษ และถ่ายทำที่ ลารอแชล, ฝรั่งเศส, ตูนิเซียและฮาวาย

การสำรวจก่อนภาพยนตร์ฉาย ผู้ชมแสดงความสนใจในภาพยนตร์เรื่องนี้น้อยมาก เมื่อเทียบกับ *[[ซูเปอร์แมน 2]]* อย่างไรก็ตาม *ขุมทรัพย์สุดขอบฟ้า* กลายเป็นภาพยนตร์ที่ทำเงินสูงสุดใน ค.ศ. 1981 โดยทำเงินทั่วโลกประมาณ 330.5 ล้านดอลลาร์สหรัฐ และฉายในโรงภาพยนตร์บางแห่งนานกว่าหนึ่งปี ภาพยนตร์ประสบความสำเร็จอย่างมาก โดยได้รับคำชมจากการนำแนวภาพยนตร์ต่อเนื่องมาใช้ในสมัยใหม่ ฉากโลดโผนและการผจญภัยที่ไม่หยุดนิ่งและการแสดงของนักแสดง โดยเฉพาะฟอร์ด, อัลเลนและฟรีแมน ภาพยนตร์ได้รับการเสนอชื่อในหลายรางวัล และชนะเลิศได้รับรางวัลออสการ์ห้าสาขา, รางวัลแซทเทิร์นเจ็ดสาขาและรางวัลแบฟตาหนึ่งสาขา ท่ามกลางรางวัลอื่น ๆ

ปัจจุบัน *ขุมทรัพย์สุดขอบฟ้า* ถือเป็นหนึ่งในภาพยนตร์ที่ยิ่งใหญ่ที่สุดเท่าที่เคยสร้างมาและมีผลกระทบยาวนานต่อวัฒนธรรมประชานิยม ทำให้เกิดกลุ่มผู้ลอกเลียนแบบในสื่อต่าง ๆ และสร้างแรงบันดาลใจให้กับผู้สร้างภาพยนตร์รายอื่น หอสมุดรัฐสภาสหรัฐได้เลือกภาพยนตร์ให้เก็บรักษาไว้ในหอทะเบียนภาพยนตร์แห่งชาติเมื่อ ค.ศ. 1999 *ขุมทรัพย์สุดขอบฟ้า* กลายเป็นภาพยนตร์เรื่องแรกใน แฟรนไชส์ ''อินเดียนา โจนส์'' หลังจากตามมาด้วยภาพยนตร์อีกสี่เรื่อง ได้แก่ *[[ขุมทรัพย์สุดขอบฟ้า 2 ตอน ถล่มวิหารเจ้าแม่กาลี|ถล่มวิหารเจ้าแม่กาลี]]* (1984), *[[ขุมทรัพย์สุดขอบฟ้า 3 ตอน ศึกอภินิหารครูเสด|ศึกอภินิหารครูเสด]]* (1989), *[[ขุมทรัพย์สุดขอบฟ้า 4: อาณาจักรกะโหลกแก้ว|อาณาจักรกะโหลกแก้ว]]* (2008) และ *[[อินเดียน่า โจนส์ กับกงล้อแห่งโชคชะตา|กงล้อแห่งโชคชะตา]]* (2023) นอกจากนี้ยังมีละครโทรทัศน์, วิดีโอเกม, หนังสือการ์ตูน, นวนิยาย, เครื่องเล่นสวนสนุก, ของเล่นและภาพยนตร์สร้างใหม่โดยมือสมัครเล่น

## เรื่องย่อ
ในปี 1936 **ดร.อินเดียน่า โจนส์** (แฮร์ริสัน ฟอร์ด) ศาสตราจารย์ผู้เชี่ยวชาญด้านโบราณคดีที่ชอบตามล่าหาขุมทรัพย์ล้ำค่าต่างๆ จากทั่วโลก ครั้งนี้เขาต้องตามหาหีบแห่งพระคัมภีร์ของโมเสส ที่ว่ากันว่า ผู้ใดได้ครอบครอง ผู้นั้นจะสามารถเอาชนะได้ในทุกสงคราม และขณะนี้ ผู้นำทัพนาซีอย่าง ฮิตเลอร์ได้ส่งคนมาตามหาหีบแห่งพระคัมภีร์ ดร.โจนส์ต้องรีบค้นมันให้พบก่อนที่พวกนาซีจะเอามันไปได้

## นักแสดง

## รางวัล
; รางวัลออสการ์ 
* **[[รางวัลออสการ์ สาขาเทคนิคพิเศษยอดเยี่ยม]] (ได้รับรางวัล)**
* **[[รางวัลออสการ์ สาขาบันทึกเสียงยอดเยี่ยม]] (ได้รับรางวัล)**
* **[[รางวัลออสการ์ สาขาลำดับภาพยอดเยี่ยม]] (ได้รับรางวัล)**
* **[[รางวัลออสการ์ สาขาลำดับภาพยอดเยี่ยม]] (ได้รับรางวัล)**
* รางวัลออสการ์ สาขาภาพยนตร์ยอดเยี่ยม (เสนอชื่อเข้าชิง)
* รางวัลออสการ์ สาขาผู้กำกับภาพยนตร์ยอดเยี่ยม (เสนอชื่อเข้าชิง)
* รางวัลออสการ์ สาขาดนตรีประกอบภาพยนตร์ยอดเยี่ยม (เสนอชื่อเข้าชิง)
* รางวัลออสการ์ สาขาถ่ายภาพยอดเยี่ยม (เสนอชื่อเข้าชิง)

; รางวัลลูกโลกทองคำ 
* ผู้กำกับภาพยนตร์ยอดเยี่ยม (เสนอชื่อเข้าชิงรางวัล)

## แหล่งข้อมูลอื่น
* เว็บไซต์ทางการ
* 
* 
* 
* 
* 
* 
* Raiders of the Lost Ark (1981) ใน สยามโซน

หมวดหมู่:ภาพยนตร์ที่ออกฉายในปี พ.ศ. 2524
หมวดหมู่:ภาพยนตร์อเมริกัน
หมวดหมู่:ภาพยนตร์โลดโผน
หมวดหมู่:ภาพยนตร์ที่กำกับโดย สตีเวน สปีลเบิร์ก
หมวดหมู่:ภาพยนตร์โดยลูคัสฟิล์ม
หมวดหมู่:ภาพยนตร์โดยพาราเมาต์พิกเจอส์
หมวดหมู่:ภาพยนตร์ที่ถ่ายทำในประเทศฝรั่งเศส
หมวดหมู่:ภาพยนตร์ที่ถ่ายทำในประเทศอังกฤษ
หมวดหมู่:ภาพยนตร์ที่มีฉากในประเทศอียิปต์
หมวดหมู่:ภาพยนตร์อนุรักษ์หอทะเบียนภาพยนตร์แห่งชาติสหรัฐ
หมวดหมู่:ภาพยนตร์เกี่ยวกับนาซี
หมวดหมู่:ภาพยนตร์เกี่ยวกับการล่าสมบัติ
หมวดหมู่:ภาพยนตร์ที่ถ่ายทำในฮาร์ตฟอร์ดเชอร์
หมวดหมู่:ภาพยนตร์ผจญภัยโลดโผนอเมริกัน
หมวดหมู่:ภาพยนตร์เหนือธรรมชาติอเมริกัน